open-index/open-wikipedia-markdown huggingface dataset:
Nien Lesmana

**Nien Lesmana** (née **Suwarni binti Karsono** 16 April 1929 – Juni 2017) panèka panyanyi Indonèsia sè cokop èkennal è taon 1960-an, kalabân lagu "*Menanti di Bawah Pohon Kamboja*". Salèrana bân alè'na, Yos (Suyoso Karsono), sè andi' parosaha'an rekkaman (studio) *Irama Record*, jhughân aktif nyarè panyanyi sè andi' bakat dâri pan-bârâmpan wilayâ è Indonèsia.

Nien akabin sareng Jack Lesmana, musisi jazz Indonèsia sè kalonta. Kabinanna Nien bân Jack èparèngè duwâ' ana', èngghi panèka Mira Lesmana, sutradara filem sè èkennal, bân Indra Lesmana, jhughân musisi jazz Indonèsia sè èkennal. Salaèn karir nyanyianna, salèrana jhughân nyadhiyaaghi karjâ voice-over ghâbây filem Indonèsia è taon 1970-an bân 1980-an, è antarana salèrana dhâddhi pangèssè sowara ghâbây aktris Ida Iasha. 

## Sombher


## Pranala Lowar

* "Indra Lesmana"VIVA.co.id Èaksès 202-01-22.

* "Musisiku". *Penerbit Republika.* Èaksès 2026-01-22.
Suyoso Karsono

**Suyoso Karsono** (18 Juli 1921 – Tangghâl 26 Oktober 1984) otabâ lebbi èkennal mènangka **Mas Yos** panèka sè andi' parosaha'an musik Irama Record, sè èkennal è taon 60-an. Nyamana ta' bisa èpèsa dâri parkembhângan musik Jazz è Indonâsia. Mas Yos panèka kaka'na Nien Lesmana, binèna Jack Lesmana, sè aropa'aghi orèng towana Mira bân Indra Lesmana. È taon 60-an Mas Yos jhughân ngasèllaghi bânnya' artis pop akadhi Bing Slamet, Lilis Suryani, Titiek Puspa bân salaènna. Irama Record panèka perusahaan rekaman pèrèngan cèlleng sè partama è Indonèsia, sè èpaddhek è taon 1952.

## Carèta Odi'
È taon 1942, sa'amponna lastarè akuliyâh è jurusân Ekonomi, Mas Yos alamar mènangka Sodanco ka'angghuy dhâddhi pilot Angkatan Udara. Salèrana ètarèma mènangka pilot, kantos ahèrra pènsiun è taon 1952. Sajjhek atugas è Angkatan Udara, Mas Yos ampon noro' è dâlem pan-bârâmpan kegiadhân musik, salèrana toman abhângon grup musik sè èsebbhut *"Hawaian Lieve Soveniers"* è Semarang. Sa'ellana atugas mènangka pilot, salèrana abhângon grup musik *"Elshinta Hawaian Senior"*, sè saterrossa aoba nyama dhâddhi *"Hawaian Senior"*. Nyama Elshinta èkala' dâri nyamana pottrana sè paleng kènè', sè saterrossa èyangghuy mènangka nyamana sala sèttong stasiun radio è Jakarta sè jhughân andi'na Mas Yos. 

Tokoh sè èjhulughi *"The Singing Commodore"* ta' bisa èpèsa dâri ka'odi'ân musik jazz è Indonèsia. È awwal taon 50-an, teppa'  taon 1952, salèrana partama kalè abângun studio, sè anyama Irama, sè èpaddhek è garasi romana sè okoranna duwâ' kalè tello' meter persegi sè bâdâ è Jhâlân H. Agus Salim No. 65 (satèya No. 119) bân è Jhâlân Besuki No. 23. Album partama sè èproduksi sareng pianis Nick Mamahit, sè bâkto jârèya Nick Mamahit apasangan sareng Dick Abel (gitar), Dick van der Capellen (drum), bân Max van Dalm (bass). sa'ampona jârèya, salèrana jhughân arekkam pan-bârâmpan artis Jazz laènna akadhi Jack Lesmana, Mus Mualim bân Bubi Chen.

Kacinta'anna dâ' musik kasebbhut sè nyotok salèrana ka'angghuy maddhek Radio Elshinta è Jakarta. Stasiun radio swasta sè partama è Indonèsia panèka andi' program hosos ghâbây musik jazz. Sa'amponna Elshinta aoba tanang, salèrana maddhek *radio FM stereo Suara Irama Indah* (samangkèn Jak FM). 

## Sombher
Èlmo kalam

**Èlmo kalam** ( ),  kadhang èsebbhut "teologi skolastik" otabâ "teologi spekulatif", panèka pangajhârân filsafat è ḍâlem ajellassaghi aghâma Islam.  Elmo panèka èlahèrraghi kaangghuy maddhek prinsip-prinsip iman ḍâri keraguan filsafat.   Namong, mètorot olama' kalam panèka saongghuna èlmo demonstratif, bânnè dialektis, bân krèatif sacara intelektual.  Kodhu ècatet jhâ' definisi Ilmu Kalam ampon aoba tagantong dâri bâkto bân konteks bân sareng pasera sè aghunaaghi.
Eddy Sud

**Eddy Sudihardjo** (lebbi èkennal mènangka **Eddy Sud**; 20 Agustus 1937 – Tanggal 16 Agustus 2005) panèka aktor antagonis Indonèsia sè kalonta è taon 1960an. Sabellunna dhâddhi aktor, salèrana amolaè karirra mènangka modèl è taon 1952. salèrana panèka pelopor program *Aneka Ria Safari* sè èsiyaraghi sareng stasiun TVRI è taon 1980-an.     

## Karir
Eddy Sud amolaè karirra mènangka modèl è taon 1952 bâkto asakola è SMA De Britto. Sa'amponna lolos dâri SMA De Britto, Eddy Sud mamarè pendidighân è Universitas Gadjah Mada. Salèrana molaè aghâbhung è taon 1960-an lèbât ghâlimpo' komèdi EBI asareng Bing Slamet bân Iskak. Ateng lajhu noro' è taon 1967 bân rèng-orèng rowa abhângon ghâlimpo' komèdi Kwartet Jaya sè èpèmpèn Eddy. Salaèn Kwartet Jaya, salèrana jhughân mimpin Aneka Ria Safari è taon 1980-an. 

## Kalowarga
Salèrana akabin dukalè. Sa'ellana binèna sè partama, Lili Rosiana, sèdhâ, Eddy akabin bân Itje Trisnawati, mènangka panyanyi. Namong, ahèrra apèsa. Kalabân Lili, salèrana arèya andi' ana' empa', Irawan Achmad, Dewi Tjahyani, Subuh Priyadi, bân Indah Safariani, è bâkto sareng Itje, Eddy andi' ana' duwâ' èngghi panèka Eka Sutrisnawati bân Eti Suryawati.

## Sombher
Meriza Febriani

**Meriza Febriani Batubara**, èkennal jhughân kalabân Meriza Icha (lahèr è tangghâl 16 Pèbruari 1989), panèka sala sèttong artis bân moḍèl kabhângsa'an Inḍonèsia. Meriza molaè alako dhâddhi moḍèl karana dhâddhi finalis è kompetisi GAḌIS Sampul taon 2005.

## Penḍiḍighân

* Universitas Paḍjajaran, Ijazah D-3 Aḍministrasi (lulus)

## Kalakoan
Meriza molaè alako dhâddhi finalis è Gaḍis Sampul è taon 2005. Sabellunna maso' ka dhunnya akting, Meriza dhâddhi moḍèl iklan komersial è majalah, koran, bân jhughân è TV. è taon 2013, Meriza amaèn è filem *[[Sang Kiai]]* abhâreng Aḍipati Ḍolken.

## ''Filmografi''

### ''Film''

* TBA: *To be announced*

### ''Serial'' ''TV''

### ''Serial web''

### FTV

* *Pacarku Boḍyguard (2011)*
* *Musuhku, Sahabatku (2015) aperan dhâddhi* *Rinjani*
* *Sinema Pintu Taubat: Suamiku Tiba-tiba Berubah (2016) aperan dhâddhi* *Riska*
* *Sinema Pintu Taubat: Aku Menḍerita karena Suami (2016) aperan dhâddhi Mutiara*
* *Sinema Pagi: Teguran yang Menyadarkan Aku (2016)*
* *Rahasia Tuhan: Perempuan Keḍua (2016)*
* *Cermin Kehidupan: Siapa Suruh* *Ḍatang ke Desa (2016)*
* *Cermin Kehidupan: Ayat Penguasa Jagat (2016)*
* *Cermin Kehidupan:* *Ḍoa Tiḍur Putri Tidur (2016)*
* *Sinema Indosiar: Aku Menafkahi Keluarga Suamiku (2016) aperan dhâddhi* *Aisyah*
* *Seribu Kisah: Penghuni Kecil Rumah Kentang (2017)*
* *Pintu Berkah: Ketabahan Hati Ibu Mantan Napi Penjual Pecel (2019)*
* *Pintu Berkah: Keikhlasan Ibu Penjual Terong yang Berjuang Menyelamatkan Anaknya (2019)*
* *Kisah Nyata Spesial Ramaḍan: Menjadi Janḍa Bukan Pilihanku (2019)*
* *Kisah Nyata: Kasih Sayang Suamiku Menawan Hati Perempuan Lain (2019)*
* *Kisah Nyata: Keserakahan Suamiku, Membutakan Mata Hatinya (2019)*
* *Suara Hati Istri: Kesuksesanku* *Ḍijadikan Alasan Pengkhianatan Suamiku (2019)*
* *Kisah Nyata: Aku Rela Pilihkan Istri Baru untuk Suamiku (2020)*
* *Suara Hati Istri: Aku* *Ḍijadikan Batu Pijakan Suamiku untuk Mendapatkan Wanita Iḍamannya (2022)*
* *Pintu Berkah: Buruh Warung Kelontong yang Sukses Menjaḍi Pengusaha Supermarket (2022)*

## Sombher
Meyḍa Sefira

**Meyḍa Sefira** (lahèr è tangghâl 20 Mei 1988) panèka sala sèttong artis Inḍonèsia sè ampon tampil è bânnya' filem aghâma bân sinetron. Meyḍa èkennal polana peranna è filem "Ketika Cinta Bertasbih" (2009).

## Kaoḍi'ân Pribaḍi
Meyḍa akabin bân Nico Jusuf Alfonso Liga tangghâl 20 April 2014. Sè kaḍuwâ ta' perna apacaran, tapè saellana atemmo tello kalè, se kadhuwa jarèya motossaghi ka'angghuy akabin.

Meyḍa anḍi' ana' ḍuwâ': Xavier Jusuf Liga bân Halima Taqiyya Liga.

## Penḍiḍighân

* Institut Teknologi Nasional, S-1 Teknik Lingkungan (lulus)
* Institut Teknologi Banḍung, S-2 Teknik Lingkungan (lulus)

## ''Filmografi''

### ''Film''

### ''Serial TV''

## Pangarghâ'ân bân nominasi

### Pangarghâ'ân laènna

* Ngaollè Nilai Ujian Akhèr Nasional palèng tèngghi nomer ḍuwâ' è SMA Negeri 23 Banḍung (2006)
* Mahasiswa Berprestasi Institut Teknologi Nasional (2008 bân 2010)
Iskak

**Iskak Darmo Suwiryo** (3 Maret 1933 – Tangghâl 16 Jânuwari 2000) panèka sala sèttong aktor bân pelawak asal Indonèsia.

## Karir
Iskak panèka angghuta ghâlimpo' komèdi Kwartet Jaya, asareng Bing Slamet, Eddy Sud, bân Ateng, bân ampon tampel è pan-bârâmpan filem nasional. Salèrana bân Ateng jhughân aktif è program Ria Jenaka TVRI. Salèrana alumni SMA Negeri 4 Surakarta.

## Filmografi

### Filem

#### Peran èkting

## Sombher
Fera Feriska

**Fera Feriska Bakar** (lahèr tangghâl 29 Pèbruwari 1984) èngghi panèka palakon sareng moḍèl Inḍonèsia.

## Kaoḍi'ân awwâlna
Fera lahèr kalabân asma Fera Fariska Bakar è tangghâl 29 Pèbruwari 1984 è Jakarta, Inḍonèsia. Salèrana akabin sareng Al Fathir Muchtar è tangghâl 10 Sèptèmber 2006. Kaḍuwâna akabin saamponna apacaran ollè ennem bulân. Kaḍuwâna atemmo nalèkana kaḍuwâna samè amaèn sèrial Jhâ' Papèsa Kaulâ.

## Karèr
Fera amolaè akarèr è ḍunia hiburân mènangka dhâddhi Juwara Sè Palèng Èkalèburè Cover Girl è Majalah Aneka Yess! taon 1999.

## Sombher
Michella Aḍlen

**Michella Aḍlen Laḍouceur** (lahèr è tangghâl 29 Maret 1990) panèka artis bân moḍel kabhângsa'an Inḍonèsia.

## ''Filmografi''

### ''Film''

### ''Serial TV''

### ''Film TV''

* *22 Cinta Surya untuk Citra (2012) aperran dhâddhi Chaca*
* *Playboy vs Bayi*
* *Tusuk Rambut Sin Yen*
* *Gaḍis Manis Penunggu 3 in 1*
* *Cinta* *Ḍi Kebun Teh*
* *Cowok Iḍola & Gaḍis Ndeso*
* *Biḍaḍari Dari Benhil*
* *Gaḍis Cantik Kernet Angkot*
* *Buanglah Mantan Paḍa Tempatnya*
* *Gebetan Cinta Ke 24*
* *Aku Bukan Pangeran* *Ḍangdut*
* *Gatot Kaca Kebelet Cinta*
* *Cinta Nemplok* *Ḍi Boncengan Ontel (2014) aperran dhâddhi Misha*
* *Misteri* *Ḍiary Kosong (2014)*
* *Ustaz Sosmed Kena Batunya (2014)*
* *Teror Masa Lalu (2014)*
* *Firasat Menjelang Lebaran (2014)*
* *Petaka Call Center (2014)*
* *Cinta* *Ḍicicil Aku Rapopo (2014)*
* *Mawar Merah Pembawa Petaka (2014)*
* *Aku (Bukan) Pangeran* *Ḍangdut (2014) aperran dhâddhi Irin*
* *Kumis Maut Playboy Kampung (2014)*
* *Salon Madam: Kuku Palsu Pembawa Petaka (2014)*
* *Cinta Bersemi* *Ḍi Panti Asuhan aperran dhâddhi Vina*
* *Azab Penjual HP Rakitan (2015)*
* *Hilangnya Backpacker* *Ḍi Pulau Maut (2015)*
* *Ekspedisi Terakhir (2015)*
* *Pamali: Jangan Nunjuk Kuburan Siang Bolong (2015)*
* *Ḍenḍam Cinta Ḍi Pulau Misterius (2015) aperran dhâddhi Grace*
* *Terima Kasih Ayah (2015) aperran dhâddhi Diana*
* *Pamali: Jangan Beli Ranjang Bayi Sebelum 7 Bulan (2015)*
* *Pucung* *Ḍicinta Virza Pun Tiba (2015) aperran dhâddhi Nadia*
* *Toko Kr.Amat: Centong Mie Penglaris (2015) aperran dhâddhi Rosa*
* *Misteri Pulau Tanpa Nama (2015) aperran dhâddhi Yasmin*
* *Pertemukan Hamba* *Ḍengan Ramaḍhan (2015) aperran dhâddhi Raisa*
* *Cermin Kehiḍupan: 48 Jam Bertahan Ḍalam Perut Bumi (2015)*
* *Cermin Kehiḍupan: Emas Ḍari Ḍasar Sumur (2015)*
* *Aroma Cinta Semur Jengkol (2016) aperran dhâddhi Maya*
* *Cermin Kehiḍupan: Hilang Iman Ḍi Ujung Lidah (2016)*
* *40 Hari* *Ḍi Perut Bumi (2016)*

## Sombher
Itje Trisnawati

**Hj. Itje Trisnawati** (lahèr 27 Maret 1963) panèka panyanyi dangdut dâri Indonèsia bân mantan binèna ko'ordinator acara *Aneka Ria Safari* bân jhughân pelawak Indonèsia, Eddy Sud. Panyanyi lagu hits *Duh Engkang* è ahèr taon 80-an panèka akabin pole sareng lakèna sè kapèng duwâ’na èngghi panèka, Agung Indra Permana Sarwono, sè ahèrra sèdhâ è taon 2007.

## Karir
Panyanyi raddin sè asowara has panèka amolaè karir nyanyianna è taon 1979. Popularitasna molaè rammè sa'amponna atemmo sareng Eddy Sud, koordinator artis Aneka Ria Safari, sè èkennal kalabân katarampilanna è dâlem ngasèllaghi artis sè suksès. Karirra lebbi suksèa sa'ampona akabin sareng Eddy Sud. pan-bârâmpan albumma lares manès è pasaran. Lagu-lagu hits-na antarana *Duh Engkang*, *Enggak Lagi Lagi Ah*, *Madu Merah*, *Dana Asmara*, *Satu Malam*, bân salaènna.

## Kaodi'an Pribadi
Kasuksèssanna è dâlem karir sayangnga ta' èyèrèngè sareng parjhâlânan roma tangghâna. Sa'ampona akabin sareng Eddy Sud ra-kèra 23 taon bân ngasèlaghi ana' duwâ' (Eka Sutrisna & Ety Suryawati), Itje apèsa sareng Eddy Sud. Tello bulân sa'amponan jârèya Itje akabin sareng Agung Sarwono, pangosaha bân andi’ *showroom* mobil. Sayangnga, roma tangghâ sè kapèng duwâ' panèka jhughân kandhâs amarghâ Agung sèdhâ polana panyakèt jantong. Maskè Itje bân Agung teppa' nyadiya’aghi pan-bârâmpan rencana ka'angghuy abâlina ka dhunnyana dangdut. Namong, Itje Trisnawati sè identik sareng lagu *Duh...* *Engkang* panèka sala sèttong legenda è dhunnya musik dangdut sè ta' bhâkal èkaloppaè, hosossa è atèna sakabbhina penggemarra.

## Sombher
Mian Tiara

**Mian Tiara** (lahèr è tangghâl 28 Ḍèsèmber 1977) panèka sala sèttong panyanyi, sastrawan, bân artis Inḍonèsia.

## Kalakoan
È taon 2002, Mian Tiara anḍi' kontribusi ḍâ' album *soundtrack* è filem *[[Rumah Ketujuh]]* , kalabân lagu "*Mimpi* *ḍan Rumah Ketujuh*".

Album lughâlluna, *[[The Comfort of My Own Company]]*, èrilis è taon 2010 bân èbhânto musisi akadhi Riza Arshaḍ, Inḍra Lesmana, Nikita Ḍompas, Inḍra Perkasa, Anḍra Perḍana, Avi Bortnick, Elfa Zulham Syah, bân John Naviḍ.

## Kaoḍi'ân Pribaḍi
E arè Kemmis, 23 Jânuwari 2020, è utas è akun *Twitterr*a, Mian Tiara ngako jhâ' abâ'na ella dhâddhi korban pelecehan seksual bân sala sèttong aktor senior Inḍonesia.

## ''Ḍiskografi''

### ''Album stuḍio''

* *The Comfort of My Own Company* (2010)
* *Cakrawala* (Abhâreng *Chaka Priambuḍi*, 2017)

### ''Singel''

#### ''Solo''

* "Ḍisapih" (2016)
* "Memories of You" (2021)

#### ''Kolaborasi''

* "Ḍoa" (Abhâreng Johanes Rusli, 2016)
* "Cakrawala" (Abhâreng Chaka Priambudi, 2018)
* "Sunyi" (Abhâreng Ef Loygara, 2017)

#### Jalur sowara

* *Rumah Ketujuh Original Soundtrack* (2002)
** "Mimpi ḍan Rumah Ketujuh" (Abhâreng Inḍra Lesmana) — lagu tema film *Rumah Ketujuh*
* *Aḍa Apa ḍengan Cinta? 2 Original Soundtrack* (2016)
** "Ḍisapih" — lagu tema film *Aḍa Apa ḍengan Cinta? 2*
* *Cakrawala* (2019)
** "Sebuah Awal" — lagu tema film *Kisah* *Ḍua Jenḍela*

## ''Filmografi''

### ''Film''

## Sombher
Pondok Pesantren Tebuireng

Pasantren Islam Tebuireng panèka sala sèttong pesantren Islam sè palèng bhâghus è Kabupaten Jombang, Jhâbâ Tèmor, sè èpaddek sareng K.H. M. Hasyim Asy'ari tanggal 8 Agustus 1899.

## Sajhârâ
Pesantren Islam Tebuireng èpaddek sareng K.H. Hasyim Asy'ari è taon 1899 M. Salerana maddek asrama Islam saamponna abali dâri parjhâlânanna sè ajhâr è pan-bârâmpan lembaga pendidikan terkemuka bân è Mekkah, kaangghuy alaksanaaghi elmo sè ella èkaollè.

Lambâ’na Tebuireng aropa’aghi nyamana settong dusun kènè’ e daèra Cukir, Kacamadhân Diwek, Kabupaten Jombang, Jhaba Temor. Letta’na ballu’ kilo dhari lao’na kottha Jombang, teppa’ e jalan raja Jombang-Kediri. Menorot careta lokal, nyamana Tebuireng asalla dari "kebo ireng" (kerbhu ireng). Versi laènna nyataaghi jhâ' nyamana Tebuireng èkala' dâri nyamana orèng Isra'il Majapahit sè maso' Islam bân salastarèna èpèyara è semma'na dusun.

Dusun Tebuireng lamba’ ekennal menangka sarang judhu, arampok, maleng, pelacuran, ban tengka guli se ta’ saè laènna. Nangèng, sajjegga ḍâtengnga K.H. Hasyim Asy’ari sareng moredda, pola odi’na masyarakat dusun ancor-ancoran aobâ kaangguy lebbi sae tor kalakowan se ta’ sae e Tebuireng elang samporna. Awal dâri K.H. Kegiatan da'wah Hasyim Asy'ari èpusataghi è sèttong geddhung sè aropa'aghi duwâ' kamar kènè' sè èghâbây dâri bambu anyaman (bhâsa Jawa: gedek), warung sè ella èokor ra-kèra 6 x 8 meter, sè èbelli dâri tukang wayang. Settong kamar eguna’agi kaangguy kalakowan pangajharan agama, se settonganna eguna’agi menangka kennengngan odi’ abhâreng rajina, Nyai Khodijah.

Organisasi Nahdlatul Ulama (NU) tersebar è sakabbhina provinsi è Indonesia, kalabân lebbi dâri 400 cabang. Namong, administrator NU regional kalabân aktivitas bisnis sè signifikan è antarana sè bâdâ è Jawa Tèmor, Jawa Tengnga, Jawa Bârâ', Jakarta, Sumatera Lao', Kalimantan Lao', bân Sulawesi Lao'. Samangkèn, Pondhuk Islam Tebuireng ampon maju kalaban sae tor sajan abit sajan ngaolle perhatian masyarakat.

KH Hasyim Asy’ari noro’ ngojuk panjajah dhari nagara. Hal ka'dinto èbuktèaghi bâkto salèrana makalowar resolusi jihad, sè èmobilisasi masyarakat kaangghuy ngojuk para penjajah.

## Sistem pandhidhighân
Saterrossa, bânnya’na santrè sè dâteng kaangguy ajar ampon atamba tor sajan acem-macem. Hal ka’dinto ampon maddek Pesantren Islam Tebuireng kaangguy alaksana’agi pan-saponapan obana kabijakan se badâ hubunganna sareng pandhidhighân, akadhi asrama Islam laènna è bâkto èpadhâddhi, sistem pangajaran awal sè èghunaaghi panèka metode sorogan (siswa maos materi buku konèng dhibi' è adha'na ghuru), bân jhughân metode weton, bandongan, otabâ halqah (kyai sè maos buku bân mored sè nyadhiyaaghi artena). Kabbhi bhângon pangajaran panèka ta' èbidaaghi menorot tingkat kellas. Kamajuan è dâlem pendidikan ètandhai kalabân èsambhât buku sè èpalajhâri bân ètoro'è sareng morèd. Mata pangajhârân khusussa èfokusaghi ḍâ' èlmo aghâma Islam, hukum syariah, bân bhâsa Arab.

## Sombher
Irzan Faiq

**Irzan Faiq Ronazy** (lahèr tangghâl 21 Jânuwari 2001) èngghi panèka palakon sareng moḍèl kabhângsa'an Inḍonèsia.

## Kaoḍi'ân awwâlna
Irzan aropa'aghi ana' sè nomer ḍuwâ' ḍâri tello' satarètanan kalabân orèng seppona sè asmana Zeri Ronazy sareng Ratu Nadia. Irzan ngaghungè sèttong kaka' sè asmana Nazry Arisyi Ronazy sareng settong alè' sè asmana Faiz Rifat Ronazy.

## Karèr
Irzan molaè akarèr è ḍunia lakon è taon 2011 kalabân dhâddhi figurân ḍâlem filem Garuda è Ḍâḍâna Kaulâ Kapèng 2. È taon 2013, Irzan amaèn ḍâlem sèrial tèlèvisi Biru.

Irzan sempet ambu ḍâri ḍunia hiburân tor akarèr polè è taon 2019 kalabân dhâddhi moḍèl ḍâri vidèo musik kaangghuy laghu kaghungna Putri Delina sè ajuḍul "Ruang Bâkto". È takn 2021, salèrana akarèr è ḍunia lakon polè kalabân dhâddhi orèng sè anyama Nic ḍâlem sèrial web I Love You! I Love You? sè ètayangaghi lu-ghâlluna è YouTube è tangghâl 24 Jânuwari 2021.

## Pamolangna

* SD sareng SMP Islam Al Azhar 9 Kemang Pratama

* SMA Islam Al Azhar 4 Kemang Pratama

* S-1 Hokom, Fakultas Hokom Universitas Diponegoro (2020—2024; Kellas Internasional)

Nalèkana asakola SMA, salèrana agabung ḍâlem organisasi OSIS tor èpèlè dhâddhi angghuta Paskibraka kalabân abâkkèlè Bekasi è taon 2017.

## Sombher
Michella Putri

**Michella Putri Lemieux** (lahèr è tangghâl 31 Agustus 1994) panèka sala sèttong artis bân moḍèl asal Inḍonèsia.

Michella èkennal polana peranna è sinetron *Anak Langit* (2018-2019). Michella jhughân ampon amaèn peran neng è filem *Love in Perth* (2010) bân *Putih Abu-Abu* bân *Sepatu Kets* (2009).

Sinetron lughâlluna sè èbintangè èngghi panèka aperan dhâddhi Mawar Melati è taon 2010. Sajjhek jârèya, Michella salanjangnga narèma tabârân ka'angghuy abintangè pan-bârâmpan sinetron.

## Kalakoan
Michella molaè alako dhâddhi moḍèl kalabân noro' agensi OQ *Modeling School*. ajhâr dhunnyah moḍèl, ternyata è ḍissa' Michella jhughân ollè pangajhârân akting.

Michella segghut aperan dhâddhi antagonis è pan-bârâmpan serial televisi.

## ''Filmografi''

### ''Film''

### ''Serial TV''

### Serial web

### ''Viḍeo musik''

## Sombher
Jourdy Pranata

**Jourdy Pranata** (lahèr tangghâl 2 Jânuwari 1994) èngghi panèka palakon, moḍèl, panyanyè, sareng parèntèng lampa è tèlèvisi sè kabhângsa'an Inḍonèsia. Saamponna mamarè pamolangna è Universitas Telkom, Jourdy akarèr dhâddhi kru filem sareng pan-saponapan kalè dhâddhi figurân. Jourdy ghu-ongghu kaangghuy akarèr è bâgiyân lakon sajjhek taon 2018. Jourdy ngaollè penghargaan mènangka dhâddhi Palakon Otama Lakè' Palèng Èkalèburè ḍâlem Indonesian Movie Actors Awards taon 2022 karana alakon ḍâlem filem Kaulâ Sangka Sampèyan Roma (2022).

## Kaoḍi'ân awwâlna sareng pamolangna
Jourdy Pranata lahèr tangghâl 2 Jânuwari 1994. Jourdy aropa'aghi pottra wa'-towa'an ḍâri tello' satarètanan, kalabân orèng seppona sè asmana Hasbu Burhanuddin sareng Rita Ismail. Salèrana ngaghungè alè' binè' sè asmana Sofia Hasbi sareng Luthfiyah Hasbi. Salèrana lahèr ḍâri kalowarga sè katoronan Minangkabau sè aghâmana Islam.

Jourdy asakola è SMK Telkom Jakarta. Saamponna lulus è taon 2011, salèrana alanjutaghi pamolangan ka Institut Manajemen Telkom kalabân mondhut jurusân Èlmo Komunikasi, sè agabung kalabân Yayasân Pamolangna Telkom kaangghuy abhângon Universitas Telkom è taon 2013. Jourdy ènyata'aghi lulus è taon 2016 kalabân nolès skripsi sè ajuḍul Abstrak Komunikasi Interpersonal Ana' Broken Home Karana Kabinan Ulang ḍâlem Kalowarga.

## Sombher
Michelle Joan

**Michelle Joan** (lahèr è tangghâl 28 Mei 1993) panèka artis, parèntèng lampa, panyanyi, bân pangusaha ḍâri Inḍonèsia katoronan Bâlândhâ bân Jhâbâ.

## Kaoḍi'ân Awwâl
Michelle panèka ana' tongghâl ḍâri Jeff Michael bân Ḍevi Ḍamayanti.

## Penḍiḍighân

* SMA Tarakanita 1
* Universitas Bina Nusantara, Sarjana Manajemen (lulus)

## Kalakoan
Michelle èkennal è bâkto amaèn peran dhâddhi Liora è sinetron lughâlluna, *Ganteng Ganteng Serigala*, sè ètayanganghi è SCTV è taon 2014.

## ''Filmografi''

### ''Film''

### ''Film'' panḍâ'

### ''Serial televisi''

* TBA: *To be announced*

### ''Serial web''

## Sombher
Mieke Amalia

**Mieke Amalia Sarḍjono** (lahèr è tangghâl 24 April 1977) panèka sala sèttong artis bân pelawak Inḍonèsia. Mieke panèka finalis è *cover girl* neng è majalah Moḍe è taon 1993.

## Kaoḍi'ân awwâl
Mieke lahèr tangghâl 24 April 1977, è Jakarta, Inḍonèsia. Pottrana Sarḍjono bân Haryati. Mieke nganal' jurusân hukum è Universitas Pancasila.

## Kaoḍi'ân pribaḍi
Mieke akabin bân Henḍra Wijaya è taon 1999. kaḍuwâna èparèngè ana' ḍuwâ', Queena Mienḍra bân Kayra Mienḍra. Namong,kaḍuwâna apèsa è tangghâl 29 Sèptèmber 2006. Proses cerai kaḍuwâna èbârnaè kalabân bâḍâna gosip kakerrasân ḍalâm kalowârgana. Mieke akabin bân Tora Suḍiro sè kaḍukalèna. Mieke èparèngè anḍi' ana' sè ènyamaè Jenaka Mahila Suḍiro, è tangghâl 21 Maret 2012.

## ''Filmografi''

### ''Film''

### Televisi

## Sombher
Minati Atmanagara

**Minati Atmanagara** (lahèr è tangghâl 2 Maret 1959) panèka sala sèttong artis bân instruktur senam asal ḍâri Jerman. Minati panèka kaka'na Chintami Atmanagara.

## Kaoḍi'ân Awwâl bân Pribaḍi
Minati lahèr kalabân nyama Minati Atmanagara è tangghâl 2 Maret 1959, è Berlin Bârâ', Jèrman. Minati akabin bân pangusaha Alexander Felḍer. Pakabinan kaḍuwâna èbherkadhi ḍuwâ' ana': Cakra Crisanḍi Felḍer bân Cantika Ramona Felḍer.

## Kalakoan
Salaèn alako neng è dhunnya akting, Minati jhughân èkennal dhâddhi instruktur senam. Minati aghâbây program senam kinerja bhâdhân, sè èdistribusiaghi è stuḍiona, Primaḍona Stuḍio. geraghân senam ka'ḍinto èpatèn aghi neng è taon 2000.

## ''Filmografi''

### ''Film''

### ''TV''

## Sombher
Nick Mamahit

**Nicholas Maximiliaan Mamahit** (30 Maret 1923 – Maret 2004), panèka pianis jazz legendaris Indonèsia. Salèrana bisa èsâjhâjhâr sareng pianis jazz Indonèsia akadhi Buby Chen bân Joey Alexander è jhâmanna. Musisi sè andi' dârâ Manado panèka toman ngaollè pendidighân musik è Konservatorium Amsterdam è taon 1944. Sa'ellana abâli dâri Bâlândhâ, asareng Dick Abel bân Van Der Capellen, Nick abhângon trio jazz sè anyama "The Progressief". 

## Biografi
**Nick Mamahit** panèka ana' sè kapèng empa' dâri bâllu' satarètanan, ramana Lodewijk Maurits Mamahit dâri katoronan Bâlândhâ bân èbhuna Louisa Johanan van Opdurp panèka bhâbinè' katoronan Manado camporân katoronan Belgia bân Bâlândhâ. mènangka musisi, salèrana malolo tampel rapi. È attas pangghung, ciri khassâ sè palèng èkennal panèka dasi ghepper. Bakat musikka toron dâri ramana, sè ahli amaèn suling.

È taon 1950-an, salèrana abhângon trio jazz sè ènyamaè "The Progressief," kalabân Dick Abel (gitar), Van Der Capellen (bass), bân Nick dhibi' è piano. Nyama *Progressief* sasoway sareng genre jazz sè èkasennengè è bâkto jârèya sè èmaènaghi sareng bânnya' musisi jazz è dhunnya. Sa'ellana jârèya, salèrana abhângon Orkestra Metrapalita kalabân Jos Cleber.

## Sombher
Mus Mualim

**Mus Mualim**, (12 Pèbruwari 1935 – 1 Jânuwari 1991), sè nyama aslina **Muslim**, panèka musisi Indonèsia. Mus Muallim paneka lakèna Titiek Puspa.

## Biografi
Mus ngodâ panèka ghuru Al-Qur'an è dhisana, Cirebon. Eppa'na panèka padhâghâng bhârâng sèken. È sèttong bâkto, è dâlem tompo’anna râng-bhârâng sèken eppa’na, Mus nemmo gitar kona. kalabân gitar jârèya, Mus Muallim molaè ajhâr musik. Sa'ellana pènter amaèn gitar, Mus Muallim aoba ka'angghuy ajhâr amaèn bass bân aghâbhung kalabân grup orkès keroncong sè serrèng tampel è RRI Cirebon. Mus Muallim sempât ajhâr piano gratis sareng ghuru orèng Bâlândhâ, namong hal ka'dinto ta' abit polana Mus Muallim ta' andi' piano è bâkto jârèya, bân ghuru kasebbhut dhuli abâli ka naghârâ asalla, Bâlândhâ. 

È bâkto Fèstival Bintang Radio è Cirebon para’ molayya, pamaèn piano sè dhâddhi pangèrèng lomba kasebbhut èlang bân pempenan orkès lajhu langsong mèlè Mus Mualim ka'angghuy ngântè’è. Sa'ellana ḍubulân èlatè kettat, ahèrra Mus Mualim tampel jhughân mènangka pianis. molaè jârèya, Mus Muallim madâlem katârampillanna amaèn piano. 

## Sombher
Teuku Faizasyah

Teuku Faizasyah (lahèr 23 Oktober 1964) panèka diplomat Bhângsa Indonèsia sè ajabat mènangka Duta Rajâ Rèpublik Indonèsia ghâbây Norwègia bân Islandia sejjhâk 26 Juni 2023, bân ampon nyerra Sorat Kaparcajâ'ân ka Rato Harald V tangghâl 21 Sèptèmber 2023. Sabelluna è taon 2014 kantos 2018, salèrana anḍi' tugas mènangka Duta Rajâ LBBP RI ghâbây Kanada arangkep Bekkèl Teptep RI ghâbây Organisasi Pangabbhârân Sipil Internasional (ICAO) sè bâḍâ è Montréal, Provinsi Québec, Kanada.

È jhâman pamarènta'anna Prèsidèn Susilo Bambang Yudhoyono, salèrana ollè tugas mènangka Staf Khusus Prèsidèn Bidang Hubungan Internasional arangkep Juru Caca Kaprèsidènan Bidang Hubungan Lowar Naghârâ.

Saellana abâli dâri panugasânna è Kanada, Faizasyah èkaparcajâ ajabat mènangka Staf Ahli Menteri Lowar Naghârâ Bidang Politik, Hokom, bân Ka'amanan tor Juru Caca Kamenterian Lowar Naghârâ RI. Bulân Agustus 2021, salèrana èlanti' mènangka Dirèktur Jenderal Informasi bân Diplomasi Publik Kemlu RI.

## Kaoḍi'ân
Maskè katoronan Acèh, Teuku Faizasyah lahèr tor rajâ è Bandung. Eppa'na asalla ḍâri Tringgadeng, Pidie Jaya, tor èbhuna asalla ḍâri Lhoknga, Acèh Rajâ. Kaḍuwâna ampon oḍi' è Bandung sejjhâk akhèr taon 1950.

Sejjhâk remaja, salèrana ampon anḍi' pangaterro ka dhunnya diplomasi sè akhèrra ngèbâ abâ'na saellana sakolah SMA nerrossaghi studina è Fakultas Hubungan Internasional Univèrsitas Padjadjaran Bandung è taon 1983. Kalabân dhâddhi mahasiswa è Univèrsitas ka'dinto, pangaterrona Faiza, sè akrab èolok Teuku Faizasyah, ka hubungan internasional bân diplomasi sajân ongghâ. È taon 1989, Faiza suksès mamarè studina kalabân gellar sarjana. Saellana ghânèka, è taon 1990, Faiza molaè karirra mènangka diplomat kalabân alako è Kamenterian Lowar Naghârâ (Kemlu). Salèrana èkaparcajâ ghâbây ajabat mènangka staf Sub Dirèktorat Amèrika Utara è Dirèktorat Amèrika, kantos taon 1992. Faiza terros madâlem èlmona è bidang internasional kalabân ngala' gellar Master of International Studies è University of Birmingham, Inggris bân suksès mamarè è taon 1993.

## Sombher-sombher
Fadjroel Rachman

Dr. Mochammad Fadjroel Rachman, S.E., M.H. (lahèr 17 Januwari 1964) panèka akademisi Indonèsia sè ajabat mènangka Duta Rajâ Indonèsia ghâbây Kazakhstan arangkep Tajikistan sejjhâk 25 Oktober 2021. Salèrana jhughân Komisaris Waskita Karya.

Fadjroel dhâddhi tim suksès Jokowi sejjhâk pèlèyan Prèsidèn 2014. È taon 2015-2020, salèrana dhâddhi Komisaris Utama Adhi Karya. Saellana ghânèka, Jokowi ngangka' mènangka Staf Khusus Prèsidèn Bidang Komunikasi tor juru caca Prèsidèn è Kabinèt Indonèsia Majhu (2019-2024).

Sabelluna, Fadjroel èkennal mènangka pangamat politik. Salèrana jhughân aktivis mahasiswa taon 1980 kantos 1998.

## Kaoḍi'ân
Fadjroel Rachman lahèr è Banjarmasin è tangghâl 17 Januwari 1964. Salèrana anḍi' ḍârâ camporan Banjar bân Bugis. Fadjroel panèka Morèd Teladan sejjhâk Sakola Ḍhâsar, SMP bân SMA sa-Kalimantan Lao'. Saellana marè SMA salèrana èntar ka polo jhâbâ ghâbây akuliyah è Institut Tèknologi Bandung (ITB) Jurusan Kimia. Tapè, è taon 1989, asareng 6 (ennem) pimpinan mahasiswa Institut Tèknologi Bandung, salèrana èpakalowar saellana kadhâddhiyân Lima Agustus 1989 otabâ Aksi 5 Agustus 1989 sè ta' narèma bâḍâna Menteri Ḍâlem Naghârâ Jenderal (purn) Rudini ka kampus ITB, bân nyata'aghi slogan Kalowarghâ Mahasiswa ITB ghâbây toronna Prèsidèn Jenderal Besar (purn) Soeharto (Patoron Soeharto!). Lèbât rèkomendasi wartawan senior Mochtar Lubis, Fadjroel ngala' kuliyah Manajemen Kauangan è Fakultas Èkonomi Univèrsitas Indonèsia bân Magister Hokom (Èkonomi) è Pasca Sarjana Fakultas Hokom Univèrsitas Indonèsia (lulus kalabân prèdikat Cum Laude). Fadjroel panèka Doktor Èlmo Komunikasi Pascasarjana FISIP Univèrsitas Indonèsia (Komunikasi Politik).

Buku-buku sè ètolès Fadjroel èantarana panelitiyan disertasi *Indonesia Memilih Presiden* (Kapustaka'an Populèr Gramèdia, 2024); Tello' Antologi Puisi *Trilogi Nusakambangan* panèka: *Catatan Bawah Tanah* (Yayasan Obor Indonèsia, 1993, Èdisi I) bân (Kapustaka'an Populèr Gramèdia, 2024. Èdisi II); *Sejarah Lari Tergesa* (Gramèdia Pustaka Utama, 2004); *Dongeng Untuk Poppy* (Panerbit Bentang, 2007). Salaènna ghânèka, *Democracy Without the Democrats: On Freedom, Democracy and The Welfare State* (Friedrich Ebert Stiftung, 2006); *Demokrasi Tanpa Kaum Demokrat: Tentang Kebebasan, Demokrasi dan Negara Kesejahteraan* (Panerbit Koekoesan, 2006); *Sutan Sjahrir: Guru Bangsa* (PDP Guntur 49, 1999. Èditor); *Menggugat Indonesia* (Pledoi Pangadhilân Mahasiswa Indonèsia, Institut Tèknologi Bandung, 1990); *Bertarung Demi Demokrasi: Manifesto Kedaulatan Rakyat* (FKHJ ITB, 1990); *Revolusi Demokrasi* (Yayasan Obor Indonèsia, 1990. Kata Pengantar).

## Sombher-sombher
I Gede Ngurah Swajaya

I Gede Ngurah Swajaya (lahèr 11 Maret 1962), panèka diplomat Indonèsia sè ajabat mènangka Duta Rajâ Rèpublik Indonèsia ghâbây Swiss sejjhâk Juni 2023. Sabelluna salèrana ajabat mènangka Duta Rajâ Indonèsia ghâbây Singapura ḍâri 2015 kantos 2020 bân Utusân Teptep Indonèsia ghâbây ASEAN ḍâri 2010 kantos 2013.

## Kaoḍi'ân

### Kaoḍi'ân Awwâl
Ngurah lahèr è Singaraja, Bhâli, Indonèsia. Salèrana panèka ana' palèng towana I Gede Kawijaya, S.H, sè jhughân ajabat mènangka PNS kalabân jabadhân akhèr mènangka Kapala Bhâdhân Partanahan Nasional ghâbây Pamarènta Provinsi Bhâli. Ngurah è bâkto kènè'na rajâ è Sorbhâjâ bân Bhâli sareng tello' alè' lakè'na.

### Pendidikan
Ngurah noro' pendidikan è sala sèttong Univèrsitas è Bhâli, Univèrsitas Udayana dâri 1981 kantos 1986 kalabân ngala' jurusan hokom, bân terros ollè gellar Master of Arts (MA), ḍâri Fletcher School of Law and Diplomacy, Tufts University, Boston, MA, Amèrika Serikat.

## Karir
Ngurah dhâddhi bâgiyân ḍâri Kamenterian Lowar Naghârâ è taon 1986, bân ollè tugas partamana mènangka Sèkretaris Katello' è Kaduta'an Rajâ Rèpublik Indonèsia ghâbây Rèpublik Fèderal Jèrman, è Bonn dâri taon 1991 kantos 1995. Salèrana pas èberri'i tugas mènangka Utusân teptep RI ghâbây PBB, è Kottha New York, Amèrika Serikat ḍâri taon 1999 kantos 2003.

È Kamenterian Lowar Naghârâ, Ngurah Swajaya ajabat mènangka Dirèktur Èkonomi Multilateral bân Lingkungan Lakobhâreng, bân Dirèktur Lakobhâreng Politik Ka'manan ASEAN kantos taon 2009.

Ngurah Swajaya èlanti' sareng Prèsidèn Rèpublik Indonèsia, Dr. H. Susilo Bambang Yudhoyono, mènangka Duta Rajâ Lowar Biyasa Rèpublik Indonèsia bân kalabân Kakobâsa'an Ghenna' ghâbây Kraton Kamboja È tangghâl 30 januwari 2009, dâri taon 2009-2010. Salèrana nyerra Sorat Kaparcajâ'ân dâri Prèsidèn Rèpublik Indonèsia ka sè Moljâ, Rato Kamboja, Rato Norodom Sihamoni è tangghâl 22 april 2009. Ngurah pas èberri'i tugas ghâbây dhâddhi orèng  Indonèsia partama sè dhâddhi Bekkèl Teptep/ Duta Rajâ Lowar Biyasa bân Diplomat Rèpublik Indonèsia ghâbây ASEAN. Salèrana nyerra Sorat Kaparcajâ'ân ḍâri Prèsidèn Rèpublik Indonèsia ka Sèkretaris Jenderal ASEAN kalabân nyama ASEAN è tangghâl 23 Maret 2010.

Ngurah ampon noro' è bânnya' musyawarah internasional/PBB bân ASEAN. Salèrana ajabat mènangka Katua otabâ fasilitator è bânnya' musyawarah kasebbhut. Salèrana nolès artikel ghâbây korran lokal bân aberri' kuliyah è pan-bârâmpan Parghuruwân Tèngghi è Indonèsia.

## Sombher-sombher
Junimart Girsang

Junimart Girsang panèka pangacara bân politikus Partai Dèmokrasi Indonèsia Parjuwangan (PDI-P) sè ajabat dhâddhi Duta Rajâ Indonèsia ghâbây Italia sejjhâk 24 Maret 2025. Sabelluna, salèrana panèka angghuta Dèwan Perwakilan Ra'yat Rèpublik Indonèsia (DPR RI) sejjhâk taon 2014-2024. Junimart Girsang abekkèlè daèrah pèlèyan Somattra Ḍâjâ III. È periode 2019—2024, Junimart Girsang dhâddhi bâgiyân Komisi II è bidang pamarènta'an daèrah bân otonomi daèrah, aparatur Naghârâ bân rèformasi birokrasi, kapemiluwan, tor partanahan bân reforma agraria. Sejjhâk taon 2021, Junimart èteptepaghi mènangka Bekkèl Katua Komisi II è Dèwan Perwakilan Ra'yat Rèpublik Indonèsia (DPR RI).

## Kaoḍi'ân Awwâl
Junimart Girsang lahèr tangghâl 3 Juni 1963 è Mèdan, Somattra Ḍâjâ. Kalowarghâna ḍâri Sidikalang, Somattra Ḍâjâ. Èbhuna Junimart toman alako mènangka suster è Roma Sakè' Umum Daèrah Sidikalang. Junimart ajhâlâni pendidikan ḍhâsar è SD Teladan Sidikalang ḍâri taon 1970 kantos 1976. Salèrana terros ajhâlâni sakola è SMPN 1 Sidikalang ḍâri taon 1976 kantos 1980.

Saellana lulus dâri SMP, Junimart arantau ka Bandung, Jhâbâ Bârâ' ghâbây nerrossaghi sakola è SMA BPPK Bandung. Salèrana asakola è  SMA kasebbhut ḍâri taon 1980 kantos 1983. Saellana mamarè SMA, Junimart akuliyah è Univèrsitas Katolik Parahyangan dâri taon 1986 kantos 1990. Salèrana ngala' pendidikan Sarjana Hokom (S.H.).

## Karir

### Pangacara
Sabelluna dhâddhi angghuta Dèwan Perwakilan Ra'yat (DPR), Junimart Girsang aktif alako mènangka pangacara. È taon 1991, Junimart maddhek kantor hokom sè èpimpin abâ'na dhibi', panèka Junimart Girsang, S.H. & Rekan (JnR). Junimart serrèng dhâddhi mènangka kuasa hokom para pejabat publik bân perusahaan, è ḍâlem bân lowar Naghârâ.

### Dosèn
Sejjhâk taon 2013, Junimart Girsang aktif alako mènangka dosèn teptep è Univèrsitas Internasional Batam. Salèrana ngèbâ pan-bârâmpan mata kuliyah è program studi Èlmo Hokom.

## Karya

### Lagu

* Portibi On (2021)
* Sagak Gabe Boni (2017) asareng Trimedya Panjaitan

## Sombher-sombher
Sol Saleh

**Raden Saleh Apandi** otabâ lebbi èkennal kalabân nyama pangghungnga **Sol Saleh** (3 Maret 1933 – Maret 2002)  panèka aktor bân pelawak asal Indonèsia. Salèrana panèka angghuta dâri ghâlimpo' komedi Bagio CS asareng S. Bagio, Darto Helm, bân Diran. Salèrana cè' kalontana sareng orèng bânnya' è taon 1970-an kantos 1980-an.

## Filmografi

### Filem

#### Peran ekting

## Tv

## Sombher
Agus Widjojo

Agus Widjojo (lahèr 8 Juni 1947) panèka duta rajâ Indonèsia ghâbây Naghârâ Filipina sejjhâk 12 Januwari 2022. Salèrana toman ajabat dhâddhi Gubernur Lemhannas sejjhâk 15 April 2016 kantos 12 Januwari 2022.

Agus Widjojo panèka mantan Bekkèl Katua Majelis Parmusyawaratan Ra'yat abekkèlè Fraksi TNI/Polri periode 2001–2003 aghentè'è Hari Sabarno sè èyangka' dhâddhi Menteri Ḍâlem Naghârâ  è Kabinèt Gotong Royong.

## Karir
Agus panèka lulusan ḍâri AKABRI è taon 1970, salèrana sèttong angkatan sareng ḍuwâ' mantan KSAD, Subagyo Hadi Siswoyo bân Tyasno Sudarto. Agus panèka pottrana sala sèttong Pahlawan Rèvolusi panèka, Mayjen TNI (Anumerta) Sutoyo Siswomiharjo sè ghâgghâr ḍâlem kadhâddhiyân G30S.

Bâkto pangangka'anna mènangka Komandan Sakolah Staf bân Komando TNI (SESKO TNI), panèka kennengngânna mèkkèr ghâbây TNI, salèrana anḍi' tangghungan ghâbây rèstrukturisasi doktrin politik bân ka'amanan TNI. Agus Widjojo ampon aberri' kontribusi penting ḍâlem ma'anyar militèr. È taon1998, salèrana toman ngoca' jhâ' militèr kodhu kalowar ḍâri politik kalabân ngoca', "Orèng-orèng sè ngabâs kabhutowan ghâbây madhâddhi militèr mènangka bâgiyân ḍâri sistem sè lebbi dèmokratis panèka orèng-orèng sè ampon èperrè sistem dèmokrasi".

Tangghâl 15 April 2016, Prèsidèn Joko Widodo resmi alanti' Letjen TNI (Purn) Agus Widjojo mènangka Gubernur Lembaga Katahanan Nasional (Lemhannas), è Maligi Naghârâ, Jakarta. Sorat Pangangka'an Agus bâḍâ è Kapotosan Prèsidèn (Keppres) Nomer 43/TPA/2016 Tentang Maambu bân Pangangka'an Gubernur Lemhannas. Agus ngabâlâ, ka'adâ'na salèrana bhâkal ngèbâ Lemhannas lebbi serrèng mabâḍâ kagiyadhân masyarakat. Tojjhuwânna sopajâ bâḍâna Lemhannas bisa èrassa'aghi langsung sareng masyarakat. "Ka'aḍâ'na kaulâ ampon mènta pètodhu ḍâri Prèsidèn sopajâ Lemhannas ta' ghun èrassa'aghi è dâlem ruang-ruang Lemhannas, tapè jhughân sakabbhina kagiyadhân sabbhân arèna masyarakat Indonèsia è sadhâjâna wilajâ," Ca'na Agus saellana salèrana èlanti' è Maligi Naghârâ. Salaènna ghânèka, Agus terro sopajâ Lemhannas bisa ngurussi hal-hal sè asèfat mendesak. "Tojjhuwânna ghâbây abhânto kabijaghân sè èkala' pamarènta," Oca'na polè.

## Sombher-sombher
Desra Percaya

Desra Percaya (lahèr 20 April 1961) panèka diplomat Indonèsia sè ajabat mènangka Duta Rajâ Lowar Biyasa Kalabân Kakobâsa'an Ghenna' (LBBP) RI ghâbây Britania Raya arangkep Irlandia bân Organisasi Maritim Internasional, sè kennengngânna è London. Salèrana èlanti' Mètorot Sorat Kapotosan (Keppres) Nomer 106/P taon 2020 tentang Pangangka'an Duta Rajâ Lowar Biyasa Kalabân Kakobâsa'an Ghenna' RI tangghâl 19 Oktober 2020. Palantighânna è Maligi Naghârâ, Jakarta tangghâl 26 Oktober 2020, abhârengan sareng palantighânna 11 duta rajâ LBBP laènna sareng Prèsidèn Joko Widodo.

Sabelluna, è taon 2014 - 2019, Desra ajabat mènangka Dirèktur Jenderal Asia Pasifik bân Afrika otabâ Dirjen Aspasaf Kamenterian Lowar Naghârâ Rèpublik Indonèsia. È taon 2012 - 2015, salèrana jhughân dhâddhi Duta Rajâ Rèpublik Indonèsia (RI) ghâbây Perserikatan Bhângsa-Bhângsa (PBB) arangkep Duta Rajâ RI ghâbây Bahama, Jamaika, Guatemala bân Nikaragua.

## Pendidikan
Desra mamarè pendidikan SMA è SMAN 1 Sidoarjo. Tor salèrana nerrossaghi pendidikan sarjana è program studi Sosiologi, Fakultas Èlmo Sosial bân Èlmo Politik, Univèrsitas Airlangga è taon 1981 bân lulus è taon 1985. Bâkto kuliyah, salèrana aktif noro' kagiyadhân intra kampus, akadhi BEM bân UKM olahraga. Ta' ghun ghânèka, salèrana jhughân aktif noro' kagiyadhân è Lowar kampus. Salèrana toman dhâddhi pangurus Himpunan Mahasiswa Islam (HMI) Komisariat FISIP UNAIR. Saellana lulus sarjana è taon 1986, salèrana suksès lolos dhâddhi sala sèttong bakat ijon ḍâri Kamenterian Lowar Naghârâ.

È taon 1989, salèrana ollè biasiswa ḍâri Pamarènta Swiss ghâbây noro' pendidikan khusus tentang Nègosiasi Multilateral 9 bulân abiddhâ è Jenewa, Swiss. Dâri program kasebbhut, salèrana ngaollè gellar diploma ḍâri Institute of International Studies è Jenewa. Saellana ghânèka, salèrana ollè gellar magister è bidang Hubungan Internasional bân doktor è bidang Èlmo Politik dâri Univèrsitas Durham, Britania Raya lèbât biasiswa Chevening. è taon 2014. Desra ollè gellar doktor Honoris Causa ḍâri Univèrsitas Birmingham mènangka pangakowan ka kontribusina è bidang diplomasi. Tor è taon 2024, salèrana abâli narèma gellar doktor Honoris Causa sè paḍâ ḍâri Univèrsitas Durham.

## Sombher-sombher
Manahan Sitompul

Manahan Malontinge Pardamean Sitompul (lahèr 8 Dèsèmber 1953) panèka mantan hakim konstitusi Indonèsia. Tangghâl 24 Maret 2025, salèrana èlanti' sareng Prèsidèn Prabowo Subianto ghâbây dhâddhi Duta Rajâ Indonèsia ka Bosnia bân Herzegovina. Salaènna ghânèka, salèrana toman dhâddhi Hakim Konstitusi Rèpublik Indonèsia 28 April 2015 - 8 Dèsèmber 2023 . Sabelluna akarir mènangka hakim konstitusi, Manahan panèka hakim karir è lingkungan Paradhilân Umum, kalabân panugasân sè akhèr è Pangadhilân Tèngghi Bangka Belitung.

## Kaoḍi'ân Awwâl
Manahan lahèr è Tarutung bân asakola è Sibolga bân Mèdan. Salèrana lulus dâri SMAN 1 Mèdan è taon 1972. Sabelluna akuliyah hokom, salèrana ajhâlâni palatèyan *flight service officer* è Lembaga Pendidikan Perhubungan Udara (samangkèn Sakolah Tèngghi Pangabbhârân Indonèsia Curug) bân anḍi' tugas mènangka pagawai kasalameddhân pangabbhârân è Palabbhuwân Udara Polonia, Mèdan. Salèrana pas maso' Fakultas Hokom Univèrsitas Somattra Ḍâjâ bân lulus kalabân gellar Sarjana Hokom è taon 1982.

Manahan nerrossaghi pendidikan magister (lulus 2001) bân doktoral (2009) è USU, kaḍuwâna è bidang hokom bisnis. Tèsis magisterra ajudul "*Syarat-Syarat Pernyataan Pailit Menurut Pasal 1 Ayat (1) Undang-Undang Nomor 4 Tahun 1998 dan Penerapan oleh Peradilan Niaga*", tor disertasi doktoralla ajudul "*Penyelesaian Sengketa Utang Piutang Perusahaan Dengan Perdamaian Di Dalam Atau Di Luar Proses Kepailitan (Studi Mengenai Lembaga Penundaan Kewajiban Pembayaran Utang)*".

## Hakim Konstitusi (Periode 2015-2020)
Manahan èpèlè dhâddhi Hakim Konstitusi usulânna Mahkamah Aghung ghâbây aghentè'è  Hakim Muhammad Alim è taon 2015. Asareng Ahmad Fadlil Sumadi, salèrana ollè  rèkomendasi ḍâri Komisi Yudisial èantarana 10 orèng calon sè adaftar ka kepada panitia sèlèksi MA. Salèrana èlanti' sareng Prèsidèn Joko Widodo è Maligi Naghârâ tangghâl 28 April 2015.

Manahan tamaso' èantarana pan-bârâmpan hakim MK sè noro' èparèksa sareng KPK dâlem  kasus sangka'an suap sè tamaso' mantan hakim MK Patrialis Akbar è bulân Fèbruari bân Maret 2017. Salèrana èparèksa sareng KPK polana kapasitassâ mènangka Katua panel hakim sè marèksa uji materi Undang-Undang Nomer 41 Taon 2014 tentang Paternaghân bân Kasèhadhân Kèbân, pas sè nuntut è parkara kasebbhut ampon kabhuktè sè nyuap Patrialis.

## Sombher-sombher
Zhou Youguang

Zhou Youguang (Hanzi: 周有光; Zhou Yaoping, 13 Januwari 1906 – 14 Januwari 2017) panèka èkonom, bankir, ahli linguistik, sinologi, panerbit, bân supercentenarian Tiongkok, sè èkennal mènangka "Bapak (Hanyu) Pinyin", panèka sistem romanisasi bhâsa Mandarin sè resmi è angghuy sareng pamarènta Tiongkok taon 1958, Organisasi Internasional ghâbây Standardisasi (ISO) taon 1982, bân Perserikatan Bhângsa-Bhângsa taon 1986.

## Aktivitas Saellana bân Sèdhâna
È jhâman Rèvolusi Kabudhâjâ'ân, Zhou èkèrèm ka padhisa'an bân "ngajhâri polè", akadhi pan-bârâmpan intelèktual è bâkto ghânèka. Salèrana ngabi' ḍuwâ' taon ḍâlem sèttong kamp panglako.

Saellana 1980, Zhou alako bhâreng sareng Liu Zunqi bân Chien Wei-zang ghâbây narjemah Encyclopædia Britannica ka ḍâlem bhâsa Tionghoa, sè saellana ollè julughân "Ènsiklopèdia Zhou". Zhou ghi' nolès bân nerbittaghi karyana sejjhâk aghâbây Pinyin; contona, bukuna Zhongguo Yuwen de Shidai Yanjin (中國語文的時代演進), sè è tarjemah ka bhâsa Inggris sareng Zhang Liqing, tor èterbittaghi è taon 2003 kalabân judul *The Historical Evolution of Chinese Languages and Scripts* (Obâ'ân Historis Bhâsa bân Aksara Tionghoa). Salèrana nolès sapolo buku sejjhâk taon 2000, pan-bârâmpan èantarana ta' èbâghi è Tiongkok.

È taon 2011, dâlem sèttong wawancara sareng NPR, Zhou ngoca' jhâ' salèrana ngarep nèngghu arè sè Tiongkok ngobâ kennengngânna dâlem Pambantaian Lapangan Tiananmen 1989, panèka kadhâddhiyân sè mètorot salèrana ampon maghâgghâr rèputasi Deng Xiaoping mènangka rèformer. Salèrana dhâddhi advokat rèformasi politik, bân akritik serranganna Partai Komunis Tiongkok ka budhâjâ Tionghoa tradisional bâkto partai kasebbhut marènta.

Zhou sèdhâ tangghâl 14 Januwari 2017 è romana è Beijing, sa'arè saellana molang arèna sè ka-111. Binèna sèdhâ è taon 2002, bân pottrana sèdhâ è taon 2015.

## Sombher-sombher
Muhammad bin Zakariya ar-Razi

Abu Bakar Muhammad bin Zakaria ar-Razi (Pèrsia:أبوبكر الرازي) otabâ èkennal kalabân nyama Rhazes è dhunnya Bârâ', panèka sala sèttong ahli sains Iran sè oḍi' antarana taon 864 - 930. Salèrana lahèr è Rayy, Tèhèran è taon 251 H./865 bân sèdhâ è taon 313 H/925. Ar-Razi sejjhâk ngodâ ampon ajhâr filsafat, kimia, matematika bân kasastra'an. Ḍâlem bidang kedokteran, salèrana aghuru ka Hunayn bin Ishaq è Baghdad. Bâkto abâli ka Tèhèran, salèrana èkaparcajâ ghâbây mimpin sèttong roma sakè' è Rayy. Saellana, salèrana jhughân mimpin roma sakè' Muqtadari è Baghdad.

Ar-Razi jhughân èkataowè mènangka ilmuwan multitalènta bân èyangghep mènangka sala sèttong ilmuwan palèng rajâ ḍâlem sajârâ. 

## Biografi
Ar-Razi lahèr è tangghâl 28 Agustus 865 Masehi bân sèdhâ è tangghâl 9 Oktober 925 Masehi. Nyama Razi-na asalla ḍâri Kottha Rayy. Kottha kasebbhut bâḍâ è lembah lao' sosonan Dataran Tèngghi Alborz sè bâḍâ è semma'na Tèhèran, Iran. È kottha ka'dinto jhughân, Ibnu Sina mamarè para' sakabbhina karyana.

Bâkto ghi' kènè', ar-Razi anḍi' pangaterro ghâbây dhâddhi musisi, tapè salèrana pas lebbi terro ka  bidang alkemi. È omorra ka-30, ar-Razi ambu madâlem bidang alkemi polana pan-bârâmpan  èkspèrimen sè ampon dhâddhi sebbhâb socana dhâddhi cacat. Tor salèrana nyarè dokter sè bisa mabârâs socana, bân ḍâri ka'dinto salèrana ar-Razi molaè ajhâr Èlmo kedokteran.

Salèrana ajhâr Èlmo kedokteran ḍâri Ali ibnu Sahal at-Tabari, panèka dokter bân filsuf sè lahèr è Merv. Lambâ', ghuruna panèka orèng Yâhudi sè ngallè ka aghâma Islam saellana ngala' sompa ghâbây dhâddhi pagawai kraton è pamarènta'anna khalifah Abbasiyah, al-Mu'tashim.

ar-Razi abâli ka kennengngan asalla bân kasohor mènangka dokter. Tor salèrana dhâddhi kapala roma sakè' è Rayy è jhâman pamarènta'an Mansur ibnu Ishaq, pangobâsa Samania. ar-Razi jhughân nolès at-Tibb al-Mansur sè khusus èberri'i ka Mansur ibnu Ishaq. Pan-bârâmpan taon saellana, ar-Razi ngallè ka Baghdad è jhâman pamarènta'anna al-Muktafi bân dhâddhi kapala roma sakè' è Baghdad.

Saellana sèdhâna Khalifan al-Muktafi è taon 907 Masehi, ar-Razi abâli polè ka kottha kalahèranna è Rayy, sè salèrana pas makompol rèd-morèddhâ. Ḍâlem bukuna Ibnu Nadim sè ajudul Fihrist, ar-Razi èberri'i gellar Syaikh polana salèrana andi' bânnya' morèd. Salaènna ghânèka, ar-Razi èkennal mènangka dokter sè bhâghus bân ta' mènta bâjârân ka pasienna bâkto mènta èrabât ka salèrana. Saparo akhèr ḍâri abad ka-9 èdominasi sareng karyana al-Razi. Salèrana ampon ngartè ḍâ'remma pangaro lingkungan ka kasèhadhân. Bâkto salèrana èyangka' sareng Khalifah al-Muqtadin (marènta taon 908-932 M) dhâddhi pamimpin proyèk maddhek roma sakè' palèng rajâ è Baghdad (918 M) salèrana nyarè lingkungan sè sehat.

## Sombher-sombher
Eqbal Ahmad

**Eqbal Ahmad** (1933 – 11 Mèi 1999) panèka  ilmuwan politik, pangarang, bân akademisi Pakistan sè kasohor polana aktivisme anti-perrang, sokongânna ka gerraghân alabân sacara global, bân kontribusi akademik è studi Asia Bârâ'. Bâkto ghi' kènè', salèrana amigrasi ka Pakistan bân nerrossaghi studi èlmo èkonomi è Forman Christian College. Saellana lulus, salèrana alako sakejjhâ' mènangka perwira militèr bân sempet loka bâkto noro' Perrang Kashmir Partama è taon 1948. Salèrana jhughân noro' partisipasi è Rèvolusi Aljazair. Saellana ajhâr Perrang Vietnam bân imperialisme Amèrika Serikat (AS), salèrana dhâddhi panangtang partama perrang kasebbhut bâkto salèrana abâli ka AS è partengnga'an 1960-an.

Maskè sanget èhormattè è bâgiyân lèmbâng kacèr è Asia Lao', Ahmad jhughân èkennal mènangka tokoh sè kontrovèrsial. Mètorot Pervez Hoodbhoy, sorat parènta panangkebbhân bân okoman matè toman è berri'i bâkto pamarènta'an darurat militèr è Pakistan. Salèrana jhughân toman èda'wa kalabân sangka'an akonspirasi ghâbây  nyulik Henry Kissinger è taon 1971 (sè bâkto ghânèka ajabat mènangka Panasihat Ka'amanan Nasional Prèsidèn Nixon). Tapè kasus kasebbhut akhèrra è paambu.

Kabir Babar nyebbhut Ahmad mènangka "sala sèttong Pamèkkèr palèng kasohor sè asalla ḍâri benua Asia Lao'. Analisissâ ka kadhâddhiyân bân trèn politik rajâ è abad ka-20 dhâddhi kasohor polana kacerdasân bân kakowadhân prèdiktif-fa." Edward Said nyebbhut Ahmad mènangka sala sèttong ḍâri ḍuwâ' orèng sè anḍi' pangaro palèng penting kaangghuy parkembhângan intelektualla; salèrana mojhi tolèsan Ahmad khusussâ tentang Asia Lao' polana asèfat informatif. Ahmad panèka sala sèttong akademisi lèmbâng kacèr palèng kasohor è Pakistan bân Amèrika Serikat. Wârisânna panèka tèngkana sè nangtang militèrisme, birokrasi, sanjhâta nuklir, bân kakakowan ideologi, sè èsebbhut mènangka  patologi Kakobâsa'an. Salèrana jhughân panyokong kowat dèmokrasi bân hak ka panantowan nasib dhibi'. Maskè salèrana korang kasohor è Pakistan, Ahmad aberri' wârisân sè rajâ ka bâgiyân intelektual è ḍâlem bân lowarra Pakistan.

## Sombher-sombher